
ΑΠΟΦΑΣΕΙ Σ 

Αοιθ. 4925/Ε 

Χορήγηση αδειών τοπικών ραδιοφωνικών σταθμών (μη 
ερασιτεχνικών) εντός των διοικητικών ορίων του νο¬ 
μού Αττικής (με εξαίρεση τα Κύθηρα και την επαρχία 
Τροιζηνίας). 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπ’ όψιν: 

1. Τις διαταθείςτου άρθρου 15 παρ. 2 του Συντάγματος 
(1975/1986). 

2. Τις διατάξεις των άρθρων 6 και 7 του Ν. 2328/95 "Νο¬ 
μικό καθεστώς της ιδιωτικής τηλεόρασης και της τοπικής 
ραδιοφωνίας, ρύθμιση θεμάτων της ραδιοτηλεοπτικής 
αγοράς και άλλες διατάξεις" (ΦΕΚΑ' 159). 

3. Τις διατάξεις των άρθρων 5 και 11 του ν. 2863/2000 
(ΦΕΚΑ’ 262). 

4. Την υπ’ αριθμ. 68390/12.6.1996 Κοινή Απόφαση 
Υπουργών Μεταφορών και Επικοινωνιών και Τύπου & Μέ¬ 
σων Μαζικής Ενημέρωσης, "Χάρτης συχνοτήτων ραδιο¬ 
φωνίας του νομού Αττικής, τεχνικές προδιαγραφές των 
τοπικών ραδιοφωνικών σταθμών του νομού Αττικής, πε¬ 
ριεχόμενο και τρόπος εξέτασης των τεχνικών μελετών 
των τοπικών ραδιοφωνικών σταθμών του νομού Αττικής 
και ορισμός πάρκου κεραιών (ραδιοτηλεοπτικού πάρκου) 
για τους τοπικούς ραδιοφωνικούς σταθμούς του νομού 
Αττικής" (ΦΕΚ Β’ 484), όπως ισχύει μετά την έκδοση των 
ΚΥΑ 55759/4768/10.10.2000 (ΦΕΚ Β’ 1280) και 81350/Α/ 
6868/20.12.1999 (ΦΕΚ Β’ 2227), καθώς και την 46300/ 
3103/26.7.2000 Κοινή Απόφαση των Υπουργών Ανάπτυ¬ 
ξης, ΠΕΧΩΔΕ, Γεωργίας, Μεταφορών και Επικοινωνιών 
και Τύπου και Μέσων Μαζικής Ενημέρωσης (ΦΕΚΒ’ 994), 
όπως εκάστοτε ισχύει. 

5. Την ανάγκη να παραχωρηθεί η χρήση του δημοσίου 
αγαθού των συχνοτήτων, καθώς και η εκτέλεση της δη¬ 
μόσιας, υπό λειτουργική έννοια, υπηρεσίας που συνίστα- 
ται στην παροχή στο κοινό ραδιοφωνικών υπηρεσιών, βά¬ 
σει των αρχών της ισότητας και της αντικειμενικότητας 
και με διαδικασίες και όρους που διασφαλίζουν, αφενός, 
τη νομιμότητα, τη διαφάνεια, την πολιτική και πολιτισμική 
πολυμέρεια και πολυφωνία και τον ανόθευτο οικονομικό 
ανταγωνισμό στον ευρύτερο τομέα των μέσων μαζικής 


ενημέρωσης και, αφετέρου, την παροχή στο κοινό υψη¬ 
λού επιπέδου ραδιοφωνικών υπηρεσιών. 

6. Ότι η διαδικασία παραχώρησης της εκτέλεσης της 
ανωτέρω δημόσιας υπηρεσίας, σε περιορισμένους αριθ¬ 
μητικά φορείς, αποβλέπει στην επιλογή των φορέων εκεί¬ 
νων που διαθέτουν τόσο τις τυπικές όσο, ιδίως, τις ουσια¬ 
στικές προϋποθέσεις για να εκτελέσουν με τον αρτιότερο 
συγκριτικά τρόπο την παραχωρούμενη από το κράτος δη¬ 
μόσια υπηρεσία της παροχής υψηλού επιπέδου ραδιο¬ 
φωνικών υπηρεσιών, και ότι για το λόγο αυτό ο νομοθέτης 
προέκρινε, ως τον καταλληλότερο τρόπο επιλογής των 
φορέων αυτών, τη διαγωνιστική διαδικασία. 

7. Ότι, σύμφωνα με το νόμο, η διαγωνιστική διαδικασία 
διεξάγεται για συγκεκριμένες θέσεις διαύλων επίγειων 
συχνοτήτων, οι οποίες απαριθμούνται στις εκάστοτε εκ- 
διδόμενες αντίστοιχες προκηρύξεις και οι οποίες εκχω¬ 
ρούνται στους επιλεγέντες φορείς με βάση τη σειρά κα¬ 
τάταξής τους κατά τη βαθμολογική αξιολόγηση τους και 
ότι η εκχώρηση αυτή, όπως και η έκδοση των αντίστοιχων 
αδειών, μπορεί κατά την κρίση των αρμοδίων οργάνων, να 
αφορά στην από κοινού χρήση της ίδιας συχνότητας, για 
ειδικώς καθοριζόμενο τμήμα του 24ώρου, από δύο ή πε¬ 
ρισσότερους επιλεγέντες φορείς. 

8. Ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού, προκη¬ 
ρύσσουμε: 

Άδειες, διάρκειας τεσσάρων (4) ετών, μη ερασιτεχνικών 
τοπικών ραδιοφωνικών σταθμών για αποκλειστική ή από 
κοινού χρήση τριών (3) συχνοτήτων, εντός των διοικητι¬ 
κών ορίων του νομού Αττικής (με εξαίρεση τα Κύθηρα και 
την επαρχία Τροιζηνίας), σύμφωνα με τις ακόλουθες δια¬ 
τάξεις: 

Α. Δίαυλοι συχνοτήτων - Κέντρο Εκπομπής 

Η προκήρυξη αφορά παροχή ραδιοφωνικών υπηρε¬ 
σιών, με την εκπομπή ραδιοφωνικού σήματος (με την ανα¬ 
λογική μέθοδο επεξεργασίας) από τη θέση "Αέρας" Πάρ¬ 
νηθας, ή όπου αλλού καθοριστεί σύμφωνα μετις κείμενες 
διατάξεις, στις παρακάτω θέσεις συχνοτήτων: 

1.87,6 ΜΗζ 2 88,4 ΜΗζ 3. 89,6 ΜΗζ 

Β. Δικαιούμενοι να συμμετάσχουν στη διαδικασία χορή¬ 
γησης των προκηρυσσομένων αδειών 

1. Δικαίωμα συμμετοχής στη διαδικασία χορήγησης των 
προκηρυσσομένων αδειών έχουν: 

α. Φυσικά πρόσωπα 

β. Προσωπικές ή κεφαλαιουχικές εταιρείες 

γ. Νομικά πρόσωπα δημοσίου δικαίου 

δ. Κοινοπραξίες τα μέλη των οποίων ανήκουν σε μία από 
τις αναφερόμενες υπό α’ έως γ’ κατηγορίες φυσικών ή νο¬ 
μικών προσώπων. 

2. Τα φυσικά πρόσωπα που υποβάλλουν αίτηση συμμε¬ 
τοχής μπορούννα έχουν την ελληνική ιθαγένεια ή την ιθα¬ 
γένεια άλλου κράτους μέλους της Ευρωπαϊκής Ένωσης. 
Τα νομικά πρόσωπα που υποβάλλουν αίτηση συμμετοχής 
μπορούν να ελέγχονται από έλληνες υπηκόους ή υπηκό¬ 
ους των κρατών μελών της Ευρωπαϊκής Ένωσης, ή να 
έχουν συσταθεί σύμφωνα με τη νομοθεσία κράτους μέ¬ 
λους της Ευρωπαϊκής Ένωσης και να έχουν την καταστα¬ 
τική τους έδρα, ή την κεντρική τους διοίκηση ή την κύρια 
εγκατάστασή τους σε οποιαδήποτε χώρα της Ευρωπαϊ¬ 
κής Ένωσης. Η ύπαρξη διαρκούς και μόνιμου δεσμού με 
την οικονομία του κράτους μέλους της έδρας του νομικού 
προσώπου αποδεικνύεται σύ μφωνα με τα οριζόμενα στην 
παρ. 5του άρθρου 6του Ν. 2328/1995. 

Γ. Απαιτούμενα δικαιολογητικά και νομιμοποιητικά έγ¬ 
γραφα. 

Οι ενδιαφερόμενοι για τη χορήγηση των προκηρυσσο- 
μένων αδειών πρέπει να υποβάλουν στην αρμόδια υπηρε¬ 
σία του Υπουργείου Τύπου και ΜΜΕ, σφραγισμένο φάκε¬ 
λο ο οποίος θα περιέχει τα ακόλουθα δικαιολογητικά και 
νομιμοποιητικά έγγραφα: 

I. Αίτηση συμμετοχής στη διαδικασία χορήγησης αδειών 

1. Η αίτηση υπογράφεται από τον αιτούντα ή το νόμιμο 
εκπρόσωπό του και αναφέρει τα στοιχεία της ταυτότητας 
του (επωνυμία φυσικού ή νομικού προσώπου, διεύθυνση 
φυσικού προσώπου ή διεύθυνση της έδρας του νομικού 
προσώπου). 

2. Δήλωση όπου αναφέρονται η συχνότητα ή οι συχνό¬ 
τητες στις οποίες επιθυμούν, κατά σειρά προτίμησης, να 
εκπέμπουν, οι ώρες λειτουργίας κατά τις οποίες επιθυ¬ 
μούν να μεταδίδουν το πρόγραμμά τους, καθώς και η τυ¬ 
χόν προτίμηση των αιτούντων να μεταδίδουν το πρό¬ 
γραμμά τους σε ορισμένο μόνο τμήμα του Ν. Αττικής. 

3. Σε περίπτωση σύγχρησης συχνοτήτων υποβάλλεται 
υπεύθυνη δήλωση στην οποία δηλώνεται η επιθυμία σύγ¬ 
χρησης των συχνοτήτων μίας άδειας από περισσότερα 
φυσικά ή νομικά πρόσωπα. Η δήλωση μπορεί να συνο¬ 
δεύεται από δημόσιο συμφωνητικό, που καταρτίζεται με¬ 
ταξύ συγκεκριμένων φυσικών ή νομικών προσώπων, τα 
οποία επιθυμούν τη σύγχρηση των συχνοτήτων και προ¬ 
βλέπει τον ειδικότερο τρόπο σύγχρησης, ανά ζώνη προ¬ 
γράμματος ή ανά μία ή περισσότερες ημέρες. 

II. Κατάλογος υποβαλλομένων εγγράφων και δικαιολο- 
γητικών 

Η αίτηση συνοδεύεται από αναλυτικό κατάλογο όλων 
των εγγράφων που περιέχονται στον φάκελο υποψηφιό¬ 
τητας σε αντιστοιχία με την κατάταξη της παρούσας προ¬ 
κήρυξης, εξαιρουμένων των εγγράφων και λοιπών στοι¬ 
χείων που περιέχονται στην τεχνική μελέτη (υπό στοιχ. V). 

III. Γενική παρουσίαση υποψηφιότητας 

Οι υποψήφιοι υποβάλλουν συνοπτική έκθεση για την γε¬ 
νική παρουσίαση του σταθμού (φυσιογνωμία του σταθ¬ 
μού, κοινό απεύθυνσης, ιστορικό και στόχοιτης επιχείρη¬ 
σης, γενικότερη θεώρηση της αποστολής μέσων ενημέ¬ 
ρωσης κ.λπ.) 


Μαζί με τη γενική παρουσίαση υποψηφιότητας υποβάλ¬ 
λει υπεύθυνη δήλωση όπου αναφέρεταιη κατηγορία (γε¬ 
νικής στόχευσης ειδικοί σταθμοί) στην οποία επιθυμεί να 
διαγωνιστεί ο αϊτών. 

IV. Δικαιολογητικά και έγγραφα για τον έλεγχο της συν¬ 
δρομής των νομίμων προϋποθέσεων γιατη χορήγηση των 
αδειών. 

ί. Στοιχεία ταυτότητας αιτούντος 

1. Ειδικότερα στοιχεία της ταυτότητας της εταιρείας 
(επωνυμία εταιρείας, επωνυμία σταθμού, διακριτικός τίτ¬ 
λος - λογότυπος). Σε περίπτωση που κάποιο από τα πα¬ 
ραπάνω στοιχεία έχει κατατεθεί στην αρμόδια υπηρεσία 
του Υπουργείου Ανάπτυξης, να προσκομισθούν τα σχετι¬ 
κά αποδεικτικά έγγραφα. 

2. Επίσημο αντίγραφο του κωδικοποιημένου καταστατι¬ 
κού της εταιρείας και λοιπά νομιμοποιητικά έγγραφα συ- 
στάσεώς της (δημοσιεύσεις σε ΦΕΚ, στα βιβλία των πρω¬ 
τοδικείων κλπ.) ή, στην περίπτωση υπό ίδρυση εταιρείας, 
του προβλεπόμενου στις οικείες διατάξεις δημοσίου ή 
ιδιωτικού εγγράφου της σύμβασης που έχει συναφθεί με¬ 
ταξύ των εταίρων. Στην περίπτωση υπό ίδρυση εταιρείας 
με ιδιωτικό έγγραφο απαιτείται η θεώρηση του γνησίου 
της υπογραφής των εταίρων. 

3. Σε περίπτωση υποβολής αίτησης από νομικά πρόσω¬ 
πα δημοσίου δικαίου, υπεύθυνη δήλωση όπου θα αναφέ- 
ρονταιτα ονόματα των εξής προσώπων και η συγκεκριμέ¬ 
νη ιδιότητα καθ’ ενός από αυτά: του προέδρου, του διευ- 
θύνοντος συμβούλου και των λοιπών μελών του διοικη¬ 
τικού συμβουλίου, εφ’ όσον πρόκειται για ανώνυμη εται¬ 
ρεία, και, στις λοιπές περιπτώσεις, τα ονόματα των δια¬ 
χειριστών και νομίμων εκπροσώπων. 

Εφ’ όσον στην αιτούσα εταιρεία συμμετέχουν, σε ποσο¬ 
στό άνω του 2,5% επίτου κεφαλαίου ή της περιουσίας αυ¬ 
τής, άλλες εταιρείες, υποβάλλεται, επίσης, υπεύθυνη δή¬ 
λωση από το νόμιμο εκπρόσωπο των εταιρειών αυτών, 
στην οποία θα αναφέρονται τα ονόματα και η επαγγελμα¬ 
τική ιδιότητα των προσώπων που συμμετέχουν στα όργα¬ 
να της διοίκησης καθώς και των διευθυντικών στελεχών 
των εταιρειών αυτό κ.ο.κ. 

4. Κατάσταση όπου θα αναφέρονται τα ονόματα των με¬ 
τόχων της ανώνυμης εταιρείας και το ποσοστό της συμ¬ 
μετοχής τους στη σύνθεση του μετοχικού κεφαλαίου, ή, 
σε περίπτωση που η επιχείρηση δεν είναι ανώνυμη εται¬ 
ρεία, ονομαστική κατάσταση όλων των εταίρων ή μεριδι- 
ούχων όπου θα αναφέρεται η εταιρική εισφορά τους ή το 
αντίστοιχο μερίδιό τους. Ανάλογη κατάσταση υποβάλλε¬ 
ται και όσον αφορά τους μετόχους, εταίρους ή μεριδιού- 
χους των εταιρειών που συμμετέχουν στην αιτούσα εται¬ 
ρεία, κ.ο.κ. μέχρι φυσικού προσώπου. 

Εάν η αιτούσα, ή οι συμμετέχουσες σε αυτή μέχρι φυσι¬ 
κού προσώπου εταιρείες, είναι ανώνυμες εταιρείες, η πα¬ 
ραπάνω κατάσταση συνοδεύεται από επικυρωμένο αντί¬ 
γραφο του βιβλίου των μετόχων της εταιρείας ή, σε περί¬ 
πτωση αλλοδαπών εταιρειών, άλλου ισοδύναμου, κατά το 
δίκαιο που διέπει τη λειτουργία τους, αποδεικτικού εγ¬ 
γράφου μαζί με τη σχετική βεβαίωση ισοδυναμίας της αρ¬ 
μόδιας αλλοδαπής αρχής (επίσημα μεταφρασμένη). 

Σε περίπτωση εταιρειών εισηγμένων σε χρηματιστήριο 
αξιών, αντί του βιβλίου μετόχων υποβάλλεται πλήρες με- 
τοχολόγιο, που εκδίδει η αρμόδια, ημεδαπή ή αλλοδαπή, 
αρχή. 

Εάν η αιτούσα είναι επιχείρηση Ο.Τ.Α, (μικτή ή αμιγής) 

ή συμμετέχει σε αυτήν επιχείρηση Ο.Τ.Α., στις σχετικές 
καταστάσεις μετόχων περιλαμβάνονται επίσης τα ονόμα¬ 
τα και η επαγγελματική ιδιότητα των μελών του συμβου¬ 
λίου Ο.Τ.Α. 

5. Σε περίπτωση που η αιτούσα εταιρεία, ή οι συμμετέ- 
χουσες σε αυτή εταιρείες, εμπίπτουν στην εξαίρεση του 
άρθρου 6 παρ. 6 εδ. γ’ του ν. 2328/1995 και δεν έχουν ονο- 
μαστικοποιημένες τις μετοχές τους, πρέπει να προσκομί¬ 
ζεται βεβαίωση των αρμοδίων αλλοδαπών αρχών (επίση¬ 
μα μεταφρασμένη) με την οποία θα βεβαιώνεται ότι οι 
εταιρίες αυτές δεν υπέχουν υποχρέωση ονομαστικοποίη- 
σης των μετοχών τους, κατά το δίκαιο που διέπει τη λει¬ 
τουργία τους. Στην περίπτωση αυτή πρέπει να προσκομί¬ 
ζονται επίσης επαρκή στοιχεία από τα οποία να προκύπτει 
ότι οι εταιρείες αυτές έχουν προφανή φερεγγυότητα, 
υψηλό βαθμό διασποράς του μετοχικού της κεφαλαίου, 
ιδιαίτερη παράδοση στο πεδίο της οπτικοακουστικής πα¬ 
ραγωγής και ότι η συμμετοχή τους στην αιτούσα επιχεί¬ 
ρηση δεν δημιουργεί συγκέντρωση ελέγχου περισσότε¬ 
ρων τηλεοπτικών σταθμών σε εθνικό, ευρωπαϊκό ή διε¬ 
θνές επίπεδο. 

6. Σε περίπτωση που ο αϊτών είναι φυσικό πρόσωπο 
προσκομίζονται τα πλήρη στοιχεία ταυτότητας του αιτού- 
ντος καθώς και του σταθμού τον οποίο επιθυμεί να εκμε¬ 
ταλλευτεί ως ατομική επιχείρηση (επωνυμία σταθμού, 
διακριτικός τίτλος - λογότυπος). 

ϋ Στοιχεία ταυτότητας των εταίρων, μεριδιούχων ή με¬ 
τόχων και των μελών των οργάνων διοίκησης 

1. Επίσημα αντίγραφα του ποινικού μητρώου (τύπου Α’) 
όλων των φυσικών προσώπων, των εταίρων προσωπικών 
εταιρειών, των μεριδιούχων ΕΠΕ, των μετόχων ανωνύμων 
εταιρειών που κατέχουν ποσοστό μετοχών μεγαλύτερο 
του δέκατοις εκατό (10%) καθώς και των διαχειριστών και 
των νομίμων εκπροσώπων και των μελών του Διοικητικού 
Συμβουλίου της απούσας εταιρείας ή του αιτούντος φυ¬ 
σικού προσώπου καθώς και όλων των παραπάνω εταιρει¬ 
ών, από τα οποία να προκύπτει ότι τα παραπάνω πρόσω¬ 
πα δεν έχουν καταδικαστεί με αμετάκλητη δικαστική από¬ 
φαση για ποινικό αδίκημα που συνεπάγεται κώλυμα διο¬ 
ρισμού στο Δημόσιο (άρθρο 8 του ν.2683/1999 ΦΕΚ Α' 
19). 

2. Υπεύθυνη δήλωση κάθε εταίρου, μεριδιούχου ή με¬ 
τόχου της απούσας επιχείρησης ή του αιτούντος φυσι¬ 
κού προσώπου, στην οποία θα αναφέρονται: 

α) αν συμμετέχουν ως μέτοχοι, εταίροι ή στα όργανα δι¬ 
οίκησης της εταιρείας ή ασκούν ατομική επιχείρηση που 
αναλαμβάνει προμήθειες ή έργα από το δημόσιο ή παρέ¬ 
χουν υπηρεσίες προς το δημόσιο ή τα νομικά πρόσωπα 
του ευρύτερου δημόσιου τομέα ή συμμετέχουν σε εται¬ 
ρείες που συμμετέχουν σε παρόμοιες εταιρείες, 

β) αν συμμετέχουν ως μέτοχοι, εταίροι ή στα όργανα δι¬ 
οίκησης της εταιρείας ή ασκούν ατομική επιχείρηση που 
παρέχει διαφημιστικές υπηρεσίες ή συμμετέχουν σε εται¬ 
ρείες που συμμετέχουν σε παρόμοιες εταιρείες, 

γ) αν συμμετέχουν ως μέτοχοι, εταίροι ή στα όργανα δι¬ 
οίκησης της εταιρείας ή ασκούν ατομική επιχείρηση πα¬ 
ραγωγής οπτικοακουστικών έργων ή αν διαθέτουν οι ίδι¬ 
οι την ιδιότητα του παραγωγού οπτικοακουστικών έργων, 
και 

δ) αν συμμετέχουν ως μέτοχοι, εταίροι ή στα όργανα δι¬ 
οίκησης της εταιρείας ή ασκούν ατομική επιχείρηση που 
αναλαμβάνει έρευνες ραδιοτηλεοπτικής αγοράς για λο¬ 


γαριασμό του δημοσίου ή νομικών προσώπων του ευρύ¬ 
τερου δημόσιου τομέα ή συμμετέχουν σε εταιρείες που 
συμμετέχουν σε παρόμοιες εταιρείες. 

Σε περίπτωση συμμετοχής σε εταιρείες των παραπάνω 
κατηγοριών, αναφέρεται και η επωνυμία της κάθε εται¬ 
ρείας, η ιδιότητα υπό την οποία συμμετέχει και το ύψος 
της εταιρικής εισφοράς ή της συμμετοχής στο κεφάλαιο 
αυτής. 

Επίσης, εφ’ όσον στην αιτούσα επιχείρηση συμμετέ¬ 
χουν άλλες εταιρείες, η ανωτέρω υπεύθυνη δήλωση υπο¬ 
βάλλεται και από τους μετόχους, εταίρους κ.λπ. των εται¬ 
ρειών αυτών, κ.ο.κ. μέχρι φυσικού προσώπου. 

3. Υπεύθυνη δήλωση των διαχειριστών, των μελών ορ¬ 
γάνου διοίκησης του αιτούντος νομικού προσώπου ή άλ¬ 
λου νομικού προσώπου που μετέχει σ’ αυτήν, καθώς και 
κάθε προσώπου που κατέχει οποιαδήποτε άλλη συναφή 
ιδιότητα, στην οποία θα αναφέρεται: 

α) αν συμμετέχουν ως μέτοχοι, εταίροι ή στα όργανα δι¬ 
οίκησης της εταιρείας ή ασκούν ατομική επιχείρηση που 
αναλαμβάνει προμήθειες ή έργα από το δημόσιο ή παρέ¬ 
χουν υπηρεσίες προς το δημόσιο ή τα νομικά πρόσωπα 
του ευρύτερου δημόσιου τομέα ή συμμετέχουν σε εται¬ 
ρείες που συμμετέχουν σε παρόμοιες εταιρείες και 

β) αν συμμετέχουν ως μέτοχοι, εταίροι ή στα όργανα δι¬ 
οίκησης της εταιρείας ή ασκούν ατομική επιχείρηση που 
παρέχει διαφημιστικές υπηρεσίες ή συμμετέχουν σε εται¬ 
ρείες που συμμετέχουν σε παρόμοιες εταιρείες. 

4. Υπεύθυνη δήλωση κάθε εταίρου, μεριδιούχου ή με¬ 
τόχου, των διαχειριστών, των μελών του οργάνου διοίκη¬ 
σης της εταιρείας ή άλλης εταιρείας που μετέχει σ’ αυτήν, 
των διευθυντικών της στελεχών, καθώς και κάθε προσώ¬ 
που που κατέχει οποιαδήποτε άλλη συναφή ιδιότητα ή 
του αιτούντος φυσικού προσώπου, στην οποία θα αναφέ- 
ρεται αν μετέχουν σε περισσότερες από δύο κατηγορίες 
Μέσων Ενημέρωσης (εφημερίδες πανελλήνιας κυκλοφο¬ 
ρίας, ραδιόφωνο και τηλεόραση κάθε είδους) καθώς και 
τα ακριβή στοιχεία ταυτότητας των μέσων ενημέρωσης 
στα οποία τυχόν συμμετέχουν, η ιδιότητα υπό την οποία 
συμμετέχουν σε αυτά και το ύψος της εταιρικής εισφοράς 
ή συμμετοχής στο κεφάλαιο τους. 

5. Υπεύθυνη δήλωση κάθε εταίρου, μεριδιούχου ή με¬ 
τόχου, διαχειριστού, μέλους του οργάνου διοίκησης της 
εταιρείας ή άλλης εταιρείας που μετέχει σ’ αυτήν ή διευ¬ 
θυντικού της στελέχους, καθώς και κάθε προσώπου που 
κατέχει οποιαδήποτε άλλη συναφή ιδιότητα ή του αιτού- 
ντος φυσικού προσώπου, στην οποία θα αναφέρονται ο/η 
σύζυγος καθώς και όλοι οι εξ αίματος ή εξ αγχιστείας σε 
ευθεία γραμμή καθώς και οι εκ πλαγίου μέχρι τετάρτου 
βαθμού συγγενείς τους. 

ίϋ. Στοιχεία οικονομικής ταυτότητας τον αιτούντος: 

1. Νομιμοποιητικά έγγραφα από τα οποία να αποδει- 
κνύεται η πραγματική καταβολή του μετοχικού κεφαλαί¬ 
ου (το οποίο πρέπει για κάθε περίπτωση να είναι ανάλογο 
με την πραγματική ή σχεδιαζόμενη επένδυση σύμφωνα 
με την οικονομοτεχνική μελέτη βιωσιμότητας), εφ’ όσον 
πρόκειται για ανώνυμες εταιρείες, η ύπαρξη αντιστοίχου 
ύψους εταιρικής περιουσίας, εφ’ όσον πρόκειται για άλ¬ 
λης νομικής μορφής εταιρεία ή η ύπαρξη αντιστοίχου 
ύψους προσωπικής περιουσίας, εφόσον πρόκειται για 
φυσικό πρόσωπο. Σε περίπτωση εισφορών σε είδος, 
απαιτείται εκτίμηση από την επιτροπή του άρθρου 9 του 
Ν. 2190/1920, εφ’ όσον πρόκειται για ανώνυμη εταιρεία, ή 

από ορκωτό εκτιμητή - ελεγκτή, εφ’ όσον πρόκειται για 
εταιρεία άλλης νομικής μορφής. Σε περίπτωση υποβολής 
αίτησης από νομικό πρόσωπο δημοσίου δικαίου υποβάλ¬ 
λονται αναλυτικά στοιχεία για το είδος και το ύψος της πε¬ 
ριουσίας του. 

2. Οργανόγραμμα από το οποίο να προκύπτει η θέση 
της απούσας εταιρείας σε όμιλο επιχειρήσεων στον 
οποίο αυτή τυχόν ανήκει. 

3. Στοιχεία από τα οποία να προκύπτει η καθ’ οιονδήποτε 
τρόπο συμμετοχή της απούσας εταιρείας ή του απούντος 
φυσικού προσώπου σε άλλα νομικά πρόσωπα (εκτός επι¬ 
χειρήσεων εκμετάλλευσης μέσων μαζικής ενημέρωσης). 

4. Δήλωση φορολογίας εισοδήματοςτης απούσας εται¬ 
ρείας, για όλα τα οικονομικά έτη λειτουργίας της, καθώς 
και των μετόχων ή μεριδιούχων που κατέχουν ποσοστό 
μεγαλύτερο του δέκατοις εκατό (10%) για όλα τα οικονο¬ 
μικά έτη συμμετοχής τους στην εταιρεία. 

Επίσης, να προσκομιστεί και κάθε άλλο στοιχείο από το 
οποίο προκύπτει ο τρόπος απόκτησης των οικονομικών 
μέσων που διαθέτει η εταιρεία που ζητά την άδεια, καθώς 
και ο τρόπος απόκτησης των οικονομικών μέσων που διέ¬ 
θεσαν οι μέτοχοι ή μεριδιούχοι που κατέχουν ποσοστό με¬ 
γαλύτερο του δυόμισι της εκατό (2,5%) του μετοχικού κε¬ 
φαλαίου ή της εταιρικής περιουσίας, για την απόκτηση 
των μετοχών ή του μεριδίου τους. 

Στις εταιρείες που είναι υπό σύσταση ή έχουν συσταθεί 
μετά την 1η Ιανουάριου 2001, οι μέτοχοι ή εταίροι υπο¬ 
βάλλουν τις φορολογικές δηλώσεις των οικονομικών 
ετών 1998, 1999 και 2000. 

Σε περίπτωση που ο απών είναι φυσικό πρόσωπο, υπο¬ 
βάλλονται δηλώσεις φορολογίας εισοδήματος του οικο¬ 
νομικών ετών 1998,1999 και 2000. Σε κάθε περίπτωση, τα 
ανωτέρω πρόσωπα μπορούν να υποβάλλουν, επιπροσθέ- 
τως, την δήλωση φορολογίας εισοδήματος για το οικονο¬ 
μικό έτος 2001. 

5. Επαρκή οικονομικά στοιχεία από τα οποία να προκύ¬ 
πτει η επιχειρηματική και οικονομική αυτοτέλεια των εταί¬ 
ρων, μεριδιούχων ή μετόχων, των διαχειριστών, των με¬ 
λών του οργάνου διοίκησης της εταιρείας, των διευθυντι¬ 
κών στελεχών καθώς και των κατεχόντων οποιαδήποτε 
άλλη συναφή ιδιότητα ή του απούντος φυσικού προσώ¬ 
που, εφ’ όσον πρόκειται για συζύγους ή εξ αίματος ή εξ 
αγχιστείας σε ευθεία γραμμή ή εκ πλαγίου μέχρι τετάρ¬ 
του βαθμού συγγενικά πρόσωπα εταίρου, μεριδιούχου ή 
μετόχου, διαχειριστή, μέλους οργάνου διοίκησης, διευ¬ 
θυντικού στελέχους επιχείρησης ή άλλου φυσικού προ¬ 
σώπου που εκμεταλλεύεται απ’ ευθείας ή συμμετέχει σε 
επιχείρηση που εκμεταλλεύεται τον απούντα ή άλλο ρα¬ 
διοφωνικό σταθμό ή μέσα μαζικής ενημέρωσης που ανή¬ 
κουν σε περισσότερες από δύο κατηγορίες (τηλεόραση, 
ραδιόφωνο, εφημερίδες). Την επιχειρηματική και οικονο¬ 
μική τους αυτοτέλεια σε σχέση με επιχειρήσεις που ανα¬ 
λαμβάνουν έρευνες ραδιοτηλεοπτικής αγοράς για λογα¬ 
ριασμό του δημοσίου ή νομικών προσώπων του ευρύτε¬ 
ρου δημόσιου τομέα, οφείλουν, επίσης, να αποδείξουν, 
με την προσκόμιση επαρκών οικονομικών στοιχείων, και 
όσοι εταίροι, μεριδιούχοι ή μέτοχοι, ή μέλη του οργάνου 
διοίκησης της απούσας συμμετέχουν στο μετοχικό κεφά¬ 
λαιο ή στη διοίκηση παρόμοιων εταιρειών ή συμμετέχουν 
σε εταιρείες που συμμετέχουν σε παρόμοιες εταιρείες. 

ίν. Στοιχεία ταυτότητας κοινοπραξίας 

Σε περίπτωση που η αιτούσα είναι κοινοπραξία, τα ανα- 


φερόμενα υπό ί, ϋ και ϋί του παρόντος κεφαλαίου, θα υπο¬ 
βληθούν αυτοτελώς για κάθε μέλος της κοινοπραξίας. 

V. Δικαιολογητικά και λοιπά έγγραφα για τον έλεγχο της 
τεχνικής επάρκειας των εγκαταστάσεων και του εξοπλι¬ 
σμού του σταθμού. 

Πλήρης και άρτια τεχνική μελέτη των εγκαταστάσεων 
παραγωγής των παρασχεθησομένων ραδιοφωνικών υπη¬ 
ρεσιών, ο φάκελος της οποίας περιλαμβάνει τα δικαιολο- 
γητικά και λοιπά έγγραφα και στοιχεία που ορίζονται στο 
άρθρο 1 της 81350/Α/6868/20.12.1999 Κοινής Απόφασης 
των Υπουργών Μεταφορών και Επικοινωνιών και Τύπου & 
Μ.Μ.Ε. "Περιεχόμενο και τρόπος εξέτασης των τεχνικών 
μελετών που υποβάλλονται στο πλαίσιο της διαδικασίας 
χορήγησης αδειών σε τοπικούς, ραδιοφωνικούς σταθ¬ 
μούς" (ΦΕΚΒ’2227). 

Η τεχνική μελέτη συνοδεύεται υποχρεωτικά από αναλυ¬ 
τικό κατάλογο όλων των προσκομιζόμενων δικαιολογητι- 
κών και λοιπών στοιχείων. 

VI. Δικαιολογητικά και λοιπά έγγραφα και στοιχεία για 
τη συγκριτική (βαθμολογική) αξιολόγηση των αιτήσεων 

ί. Για την εφαρμογή του κριτηρίου χρόνου λειτουργίας 
του σταθμού 

Επίσημο αντίγραφο άδειας λειτουργίας ραδιοφωνικού 
σταθμού που έχει χορηγηθεί από την Επιτροπή Τοπικής 
Ραδιοφωνίας του Π.Δ 25/1998 (ΦΕΚΑ' 10), ή τις βεβαιώ¬ 
σεις κατάθεσης και πληρότητας φακέλου που είχαν εκ- 
δοθεί από τις αρμόδιες υπηρεσίες των Υπουργείων Τύ¬ 
που & Μ. Μ. Ε. και Μεταφορών & Επικοινωνιών για αιτήσεις 
που είχαν υποβληθεί στο πλαίσιο των οικείων διαδικασιών 
της ραδιοτηλεοπτικής νομοθεσίας. 

Ιί. Για την εφαρμογή του κριτηρίου απασχολουμένου 
προσωπικού 

1. Μισθολογικές καταστάσεις, εγκεκριμένες από την 
Επιθεώρηση Εργασίας του προσωπικού που απασχολή¬ 
θηκε με σύμβαση εργασίας κατά τους δώδεκα (12) τε¬ 
λευταίους μήνες και βεβαιώσεις των οικείων ασφαλιστι¬ 
κών οργανισμών για κάθε εργαζόμενο που περιλαμβάνε¬ 
ται στις καταστάσεις αυτές. 

2. Κατάλογος απασχολουμένων με σύμβαση έργου κα¬ 
τά τους προηγούμενους της υποβολής της αιτήσεως 12 
μήνες, καθώς και επικυρωμένο αντίγραφο των αντίστοι¬ 
χων Δελτίων Παροχής Υπηρεσιών (ΔΑΠΥ). 

3. Σχεδιαζόμενες θέσεις εργασίας πάσης φύσεως προ¬ 
σωπικού (τεχνικό και διοικητικό προσωπικό, δημοσιογρά¬ 
φοι, παρουσιαστές και λοιποί συντελεστές των μεταδιδο- 
μένων προγραμμάτων) για τα προσεχή τέσσερα έτη. 

ίη. Γ ια την εφαρμογή του κριτηρίου πραγματικής επέν¬ 
δυσης και πληρότητας του εξοπλισμού: 

1. Οι δημοσιευμένοι, σύμφωνα με τις οικείες διατάξεις, 
ισολογισμοί των τριών (3) τελευταίων ετών, εφ’ όσονπρό- 
κειται για ήδη λειτουργούσες επιχειρήσεις (ακόμα και αν 
οι επιχειρήσεις αυτές δραστηριοποιούνταν σε κλάδο άλ¬ 
λο από αυτόν των μέσων μαζικής ενημέρωσης). Σε περί¬ 
πτωση που οι προσκομιζόμενοι ισολογισμοί δεν υπογρά¬ 
φονται από ορκωτό ελεγκτή, οι υποψήφιες εταιρείες 
οφείλουν να προσκομίσουν έκθεση ορκωτού ελεγκτή με 
την οποία να βεβαιώνεται η πιστότητα των σχετικών οικο¬ 
νομικών στοιχείων που αναφέρονται στους ισολογι¬ 
σμούς. 

2. Στοιχεία από τα οποία να προκύπτει η καθ’ οιονδήπο- 
τε τρόπο συμμετοχή του απούντος φυσικού ή νομικού 

προσώπου σε άλλα νομικά πρόσωπα (εκτός επιχειρήσε¬ 
ων εκμετάλλευσης μέσων μαζικής ενημέρωσης). 

3. Τιμολόγια και λοιπά φορολογικά στοιχεία (λ.χ. βιβλία 
εσόδων -εξόδων) από τα οποία να προκύπτει με σαφήνεια 
η αξία της πραγματοποιηθείσας μέχρι την ημερομηνία 
υποβολής της αιτήσεως επένδυσης. 

4. Πιστοποιητικά φορολογικής και ασφαλιστικής ενημε¬ 
ρότητας του αιτούντος που εκδίδονται, σύμφωνα με τις 
οικείες διατάξεις. 

5. Οικονομικοτεχνική μελέτη βιωσιμότητας και επενδυ¬ 
τικής αξίας του σταθμού. 

Στη μελέτη αυτή, που υποβάλλεται τόσο από τους ήδη 
λειτουργούντες σταθμούς όσο και αυτούς που δεν έχουν 
ακόμη λειτουργήσει, πρέπει να αναφέρονταιτουλάχιστον 
τα εξής: 

α) το ύψος των ιδίων κεφαλαίων της εταιρείας, 
β) το ύψος των πόσης φύσεως δανειακών υποχρεώσε¬ 
ων καθώς και το ποσοστό των υποχρεώσεων αυτών επί 
του μετοχικού κεφαλαίου της επιχείρησης, 
γ) σχέδιο εξυπηρέτησης τυχόν δανειακών υποχρεώσε¬ 
ων, 

δ) υπολογιζόμενο κόστος για την απασχόληση του πό¬ 
σης φύσεως προσωπικού (τεχνικό και διοικητικό προσω¬ 
πικό, δημοσιογράφοι, παρουσιαστές και λοιποί συντελε¬ 
στές των μεταδιδομένων προγραμμάτων) για τα προσεχή 
τέσσερα έτη, 

ε) εκτίμηση του ύψους των λοιπών λειτουργικών εξό¬ 
δων, 

στ) εκτίμηση του κόστους από την καταβολή πνευματι¬ 
κών δικαιωμάτων για την προμήθεια των μεταδιδομένων 
έργων κατά τα προσεχή τέσσερα έτη, 
ζ) εκτίμηση του κόστους σχεδιαζόμενης ιδίας παραγω¬ 
γής έργων ή ανάθεσης της παραγωγής αυτής σε επιχει¬ 
ρήσεις παραγωγής μεταδιδομένων έργων για τα προσε¬ 
χή τέσσερα έτη, 

η) εκτίμηση του ύψους των ποσών που θα καταβληθούν 
για τις πόσης φύσεως υποχρεωτικές χρηματικές παρο¬ 
χές προς το ελληνικό δημόσιο και άλλους δημόσιους ή 
κοινωφελείς φορείς, 

θ) εκτίμηση του κόστους, βάση τιμών του επισήμου τι¬ 
μοκαταλόγου των κατασκευαστριών εταιρειών, των εγκα¬ 
ταστάσεων παραγωγής ραδιοφωνικού προγράμματος 
καθώς και της προμήθειας του σχετικού ηλεκτρονικού 
εξοπλισμού που απαιτούνται, καθώς και εκτίμηση τους 
κόστους τυχόν σχεδιαζόμενων πρόσθετων εγκαταστάσε¬ 
ων παραγωγής και μετάδοσης ή προμήθειας ηλεκτρονι¬ 
κού εξοπλισμού για τα προσεχή τέσσερα έτη. 

ι) εκτίμηση των συνολικών διαφημιστικών εσόδων των 
ραδιοφωνικών σταθμών στο νομό Αττικής γιατα έτη 2001, 
2002, 2003 και 2004 (αφαιρουμένων των νομίμων επιβα¬ 
ρύνσεων), και εκτίμηση της μέσης ποσοστιαίας συμμετο¬ 
χής του σταθμού στην κατανομή της δαπάνης αυτής. Για 
την εκτίμηση των εσόδων αυτών συνυπολογίζονται και τα 
έσοδα που προέρχονται από χορηγίες ή άλλες επιτρεπό¬ 
μενες από το νόμο οικονομικές ενισχύσεις. 

ια) πρόβλεψη για τυχόν πραγματοποίηση άλλου είδους 
εσόδων, και, 

ιβ) εκτίμηση αποτελεσμάτων χρήσης για κάθε έτος 
ισχύος των προκηρυσσομένων αδειών 
ιν. Γ ια την εφαρμογή του κριτηρίου προγραμματικής 
πληρότητας 

1. Αναλυτική έκθεση από την οποία να προκύπτει με σα¬ 
φήνεια η φυσιογνωμίατου σταθμού και ο τυχόν ιδιαίτερος 


προσανατολισμός του προγράμματος του (ειδική στό- 
χευση) προς ορισμένο τομέα (λ.χ. ενημέρωση, επιμόρ¬ 
φωση, ψυχαγωγία, αθλητισμός) ή ορισμένη μορφή λόγου 
ήτέχνης (λ.χ. θέατρο, κινηματογράφος, μουσική, εικαστι¬ 
κά), η φιλοσοφία, η οργάνωση και το περιεχόμενο του 
προγράμματος, καθώς και κάθε άλλο στοιχείο που θα 
αναδεικνύει τη συμβολή του σταθμού στην αντικειμενική 
και επ’ ίσοις όροις ενημέρωση και την ποιοτική ψυχαγω¬ 
γία των κατοίκων του Ν. Αττικής. 

Η έκθεση αυτή πρέπει, ειδικότερα, να αναφέρεται στα 
εξής τουλάχιστον στοιχεία (επισημαίνεται ότι το περιεχό¬ 
μενο του προγράμματος πρέπει να αντιστοιχεί στην, γενι¬ 
κής ή ειδικής στόχευσης, φυσιογνωμίατου σταθμού που 
δηλώνεται σύμφωνα με το III της παρούσας): 

α) Εφ’ όσον πρόκειται για σταθμούς γενικής στόχευσης 
ή ειδικής στόχευσης με προσανατολισμό στην ενημέρωση: 

ί. διάρκεια και περιοδικότητα των ενημερωτικών εκπο¬ 
μπών με ειδική αναφορά στα δελτία ειδήσεων, 

Ιί. κριτήρια επιλογής και ιεράρχησης των μεταδιδόμε¬ 
νων ειδήσεων με έμφαση στις ειδήσεις που αφορούν 
ιδίως τον πληθυσμό του Ν. Αττικής, 

Νί. μετάδοση εκπομπών διαλόγου με τη συμμετοχή 
ιδίως των ακροατών ή επαγγελματικών, κοινωνικών ή πο¬ 
λιτικών φορέων, 

ιν. κριτήρια και διαδικασίες διασφάλισης της πολιτικής 
και πολιτιστικής πολυμέρειας και πολυφωνίας και της 
πρόσβασης όλων των πολιτικών κομμάτων και των υπο¬ 
ψηφίων τους, καθώς και των συνδικαλιστικών και κοινωνι¬ 
κών φορέων και ομάδων (που δραστηριοποιούνται στο Ν. 
Αττικής) στις ειδησεογραφικές εκπομπές και στις εκπο¬ 
μπές πολιτικού και κοινωνικού διαλόγου, λαμβανομένης 
υπ’ όψιν της αναλογικής ισότητας, ιδίως κατά την διάρ¬ 
κεια προεκλογικής περιόδου, καθώς και για κάθε κρίσιμο 
ζήτημα που επιδέχεται διαφορετικές πολιτικές ή κοινωνι¬ 
κές προσεγγίσεις, 

ν. δυνατότητα συνεργασίας α) με εγχώρια ή διεθνή ει- 
δησεογραφικά πρακτορεία και με ανταποκριτές στην Ελ¬ 
λάδα και το εξωτερικό β) με διεθνείς και αλλοδαπούς ρα¬ 
διοφωνικούς σταθμούς. 

νί. σύνθεση της ομάδας σύνταξης και παραγωγής των 
ενημερωτικών εκπομπών του σταθμού. Ειδικότερα, πρέ¬ 
πει να επισυναφθούν τα παρακάτω στοιχεία: α) ονομαστι¬ 
κή κατάσταση των μελών με αναφορά στα καθήκοντα που 
τους έχουν ανατεθεί, β) αναλυτικά βιογραφικά σημειώμα¬ 
τα κάθε μέλους με έμφαση στην εμπειρία, στις γνώσεις 
και στην ικανότητά τους, γ) βεβαίωση αναγνωρισμένης 
ένωσης συντακτών σχετικά με την εγγραφή του διευθυ¬ 
ντή του τμήματος ειδήσεων του σταθμού σε αυτήν και δ) 
υπεύθυνες δηλώσεις του υπευθύνου προγράμματος και 
του διευθυντή του τμήματος ειδήσεως του σταθμού ότι 
δέχονται την ανάληψη των συγκεκριμένων καθηκόντων. 

β) Εφ’ όσον πρόκειται για σταθμούς γενικής στόχευσης 
ή ειδικής στόχευσης με προσανατολισμό στην ψυχαγω¬ 
γία: 

ί. προσδιορισμός της έννοιας του ψυχαγωγικού προ¬ 
γράμματος κατά την αντίληψη των υπευθύνων του σταθ¬ 
μού και κατανομή του προγράμματος σε επιμέρους το¬ 
μείς ψυχαγωγίας, τόσο ως προς το είδος των μεταδιδο- 
μένων εκπομπών (λ.χ. κινηματογράφος, θέατρο, ραδιο¬ 
φωνικές σειρές, παιχνίδια κλπ.) όσο και ως προς το πε¬ 
ριεχόμενό τους (κοινωνικό, σατυρικό, αισθηματικό, ιστο¬ 
ρικό κλπ.) και τα τυχόν ιδιαίτερα χαρακτηριστικά του κοι¬ 
νού απεύθυνσήςτους (λ.χ. παιδικό ή νεανικό κοινό) 

ϋ. πρόβλεψη συνεργασίας με δημόσιους ή ιδιωτικούς 
φορείς παραγωγής ραδιοφωνικών προγραμμάτων ή με 
επιφανείς προσωπικότητες του χώρου αυτού και 
ίϋ. προγραμματισμός παραγωγής ή συμπαραγωγής ψυ¬ 
χαγωγικών προγραμμάτων ή εξασφάλιση των δικαιωμά¬ 
των ραδιοφωνικής μετάδοσης τέτοιων προγραμμάτων. 

γ) Εφ’ όσον πρόκειται για σταθμούς γενικής στόχευσης 
ή ειδικής στόχευσης με προσανατολισμό στην επιμόρφω¬ 
ση ή/και στον πολιτισμό: 

ί. προσδιορισμός της έννοιας του επιμορφωτικού ή/και 
πολιτιστικού προγράμματος κατά την αντίληψη των υπευ¬ 
θύνων του σταθμού και κατανομή του προγράμματος σε 
επιμέρους τομείς τόσο ως προς το είδος των μεταδιδο- 
μένων εκπομπών (ειδική ειδησεογραφία, απευθείας με¬ 
τάδοση παραστάσεων εκδηλώσεων και αγώνων, ντοκυ- 
μαντέρ, παιχνίδια κλπ.) όσο και ως προς το περιεχόμενο 
τους (μουσικό, αθλητικό, αρχαιολογικό-ιστορικό, ταξι¬ 
διωτικό, φυσιογνωστικό κλπ.), και τα τυχόν ιδιαίτερα χα¬ 
ρακτηριστικά του κοινού απεύθυνσήςτους (λ.χ. παιδικό ή 
νεανικό κοινό). 

μ. πρόβλεψη συνεργασίας με δημόσιους ή ιδιωτικούς 
φορείς πολιτιστικών, επιμορφωτικών, αθλητικών κλπ. 
δραστηριοτήτων (μουσικά σύνολα, εκπαιδευτικά ιδρύμα¬ 
τα, αθλητικές ομοσπονδίες κλπ.) ή με επιφανείς προσω- 
πικότητεςτου χώρου αυτού, υπάτην ιδιότητατου επιστη¬ 
μονικού, καλλιτεχνικού κλπ. συμβούλου. 

ίϋ. προγραμματισμός παραγωγής ή συμπαραγωγής 
επιμορφωτικών προγραμμάτων, διοργάνωση ή χορηγία 
επιστημονικών, πολιτιστικών, αθλητικών κλπ. εκδηλώσε¬ 
ων, ή εξασφάλιση των δικαιωμάτων ραδιοφωνικής μετά¬ 
δοσης τέτοιων προγραμμάτων ή εκδηλώσεων και 

2. Αναλυτικό σχέδιο κατανομής του ημερήσιου χρόνου 
λειτουργίας του σταθμού σε ζώνες και κατηγορίες προ¬ 
γράμματος σε εβδομαδιαία βάση, σε αντιστοιχία με τα 
όσα εκτίθενται στην υπό στοιχείο 1 έκθεση φυσιογνωμίας 
και προσανατολισμού του σταθμού. 

3. Κώδικες δημοσιογραφικής δεοντολογίας και δεοντο¬ 
λογίας προγραμμάτων και διαφημίσεων για την εφαρμο¬ 
γή των οποίων ο υποψήφιος σταθμός αυτοδεσμεύεται. 
Με τους κώδικες αυτούς πρέπει ιδίως να εκδηλώνεται η 
μέριμνα του σταθμού για: 

α) το σεβασμό της ανθρώπινης αξιοπρέπειας, 
β) την προστασία του ιδιωτικού βίου, 
γ) την προστασία ευαίσθητων κοινωνικών ομάδων και 
ατόμων που χρήζουν ειδικής προστασίας, όπως οι ανήλι¬ 
κοι, 

δ) την προαγωγή της ισότητας των δύο φύλων, 
ε) την πολιτική και πολιτιστική πολυμέρεια και πολυφω¬ 
νία, 

στ) το σεβασμό της ανεξαρτησίας της δικαιοσύνης και 
των άλλων συντεταγμένων εξουσιών και θεσμών, 
ζ) την προαγωγή της κοινωνικής αλληλεγγύης. 

4. Σχέδιο για την υλοποίηση των προβλεπόμενων στο ν. 
2328/1995 και το ν. 2863/2000 και τις σχετικές κανονιστι¬ 
κές πράξεις υποχρεώσεων των τηλεοπτικών σταθμών 
ιδίως για: 

α) τη δωρεάν μετάδοση μηνυμάτων κοινωνικού περιε¬ 
χομένου, 

β) την ορθή χρήση της ελληνικής γλώσσας, 
γ) τη μετάδοση σε ελληνική γλώσσα ποσοστού μεγαλύ¬ 
τερου του 25% του συνολικού ημερήσιου χρόνου εκπο¬ 
μπής τους (εκτός του χρόνου των ειδήσεων, των αθλητι¬ 


κών εκδηλώσεων, των διαφημίσεων και των ραδιοφωνι¬ 
κών παιχνιδιών), 

δ) την εξέταση των αιτήσεων επανόρθωσης σύμφωνα 
με όσα προβλέπονται στο άρθρο 9 του Π.Δ. 100/2000 και 
το άρθρ. 9 του ν. 2863/2000 

ε) τον τρόπο επανόρθωσης των προσβολών της προ¬ 
σωπικότητας, της τιμής κ.λπ., είτε μετά την αποδοχή των 
σχετικών αιτήσεων επανόρθωσης, είτε σε συμμόρφωση 
της σχετικής απόφασης του ΕΣΡ. 

5. Υπεύθυνη δήλωση με την οποία θα δηλώνουν ότι σε 
περίπτωση που τους χορηγηθεί άδεια θα τηρούν το σύ¬ 
νολο της ισχύουσας για την προστασία της πνευματικής 
ιδιοκτησίας νομοθεσίας και ιδίως την διαδικασία εγγρα¬ 
φής που προβλέπεται στο άρθρο 1 παρ.24του ν. 2328/95. 

Δ. Διαδικασία χορήγησης των αδειών 

1. Οι αιτήσεις πρέπει να κατατεθούν στη Διεύθυνση Επο- 
πτείαςτου Υπουργείου Τύπου και Μ.Μ.Ε., Ζαλοκώστα 10, 
Αθήνα, το αργότερο μέχρι την 14η Μαρτίου 2001. Αιτήσεις 
που υποβάλλονται εκπρόθεσμα, ή αποστέλλονται ταχυ- 
δρομικώς, δεν θα γίνονται δεκτές. Ο υποβαλλόμενος φά¬ 
κελος υποψηφιότητας περιέχει τα απαιτούμενα από την 
προκήρυξη δικαιολογητικά και λοιπά έγγραφα ως εξής: 

Υποφάκελος 1: τα αναφερόμενα υπό στοιχ. I, II, III έγ¬ 
γραφα. 

Υποφάκελος 2: τα αναφερόμενα υπό στοιχ. IV έγγραφα. 

Υποφάκελος 3: τα αναφερόμενα υπό στοιχ. V έγγραφα. 

(Ο υποφάκελος 2 υποβάλλεται σφραγισμένος). 

Οι αιτήσεις κατατίθενται σε ένανπρωτότυπο φάκελο και 
δύο πλήρη αντίγραφα αυτού. Τα δικαιολογητικά καιλοιπά 
στοιχεία που περιέχονται στα αντίγραφα του πρωτότυ¬ 
που φακέλου πρέπει να είναι επικυρωμένα σύμφωνα με 
τις οικείες διατάξεις. 

2. Οι προκηρυσσόμενες άδειες χορηγούνται με απόφα¬ 
ση του Υπουργού Τύπου και ΜΜΕ, που εκδίδεται ύστερα 
από σύμφωνη γνώμη του Εθνικού Συμβουλίου Ραδιοτη¬ 
λεόρασης. 

Ειδικότερα: 

Κατά την υποβολή των αιτήσεων, η αρμόδια υπηρεσία 
παραλαμβάνει τους σχετικούς φακέλους, καταγράφο¬ 
ντας, μετά από σχετικό έλεγχο, επί ειδικού εντύπου αιτή- 
σεως όλες τις ομάδες δικαιολογητικών και στοιχείων που 
προσκομίζουν οι αιτούσες εταιρείες εντός των υποφακέ- 
λων 1 και 3. Το έντυπο αυτό υπογράφει ο παραλαμβάνων 
υπάλληλος και ο Προϊστάμενος της αρμόδιας Διεύθυν¬ 
σης και αντίγραφο του χορηγείται στο πρόσωπο που υπο¬ 
βάλλει την αίτηση. 

3. Η αρμόδια υπηρεσία του Υπουργείου Τύπου καιΜΜΕ 
ελέγχει την πληρότητα των φακέλων ως προς τα στοιχεία 
που αφορούν τη συνδρομή νομίμων προϋποθέσεων, βά¬ 
σει του εντύπου που αναφέρεται στο στοιχείο Δ2 και δια¬ 
βιβάζει, τη σχετική υπηρεσιακή έκθεση στο ΕΣΡ, συνο- 
δευόμενη από αντίγραφο του πλήρους φακέλου κάθε αι- 
τούντος. 

4. Η τεχνική μελέτη (υποφάκελος υπ’ αριθμ. 2), διαβιβά¬ 
ζεται από τις αρμόδιες υπηρεσίες του Υπουργείου Τύπου 
και ΜΜΕ στην αρμόδια Διεύθυνση του Υπουργείου Μετα¬ 
φορών και Επικοινωνιών, προκειμένου να κριθεί η τεχνική 
επάρκεια της μελέτης και να εκδοθεί η σχετική βεβαίωση, 
σύμφωνα με τη διαδικασία του άρθρου 2 της υπ’ αριθμ. 
81350/Α/6868 Κοινής Απόφασης των Υπουργών Μεταφο¬ 
ρών και Επικοινωνιών και Τύπου και ΜΜΕ, (ΦΕΚ Β’ 2227). 
Η πληρότητα της τεχνικής μελέτης, από την άποψη της 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


2031 


υποβολής όλων των δικαιολογητικών και λοιπών στοιχεί¬ 
ων, ελέγχεται από την προβλεπόμενη στην ανωτέρω ΚΥΑ 
Ομάδα Εργασίας. Κατά την αποσφράγιση του υποφακέ- 
λου 2 ακολουθείται η διαδικασία που τηρείται κατά την 
υποβολή του συνολικού φακέλου της αιτήσεως στο 
Υπουργείο Τύπου και ΜΜΕ. Τον αντίστοιχο κατάλογο 
υπογράφει ο επικεφαλής της Ομάδας Εργασίας. Η βεβαί¬ 
ωση που συντάσσεται, από τις υπηρεσίες του Υπουργεί¬ 
ου Μεταφορών και Επικοινωνιών σχετικά με την επάρκεια 
των τεχνικών μελετών, διαβιβάζεται στο ΕΣΡ το αργότερο 
εντός τριάντα (30) ημερών από τη περιέλευση των φακέ¬ 
λων, στις ανωτέρω υπηρεσίες. 

5. Μετά την περιέλευση σ’ αυτό των υπηρεσιακών εκθέ¬ 
σεων του προηγουμένου εδαφίου, καθώς και των φακέ¬ 
λων των αιτήσεων, το Εθνικό Συμβούλιο Ραδιοτηλεόρα¬ 
σης εξετάζει τις υποβληθείσες αιτήσεις σε δύο, αυτοτε¬ 
λή, στάδια, ως εξής: 

Στο πρώτο στάδιο, το ΕΣΡ εξετάζει αν οι αιτούντες πλη- 
ρούντις νόμιμες προϋποθέσεις για την κατοχή άδειας λει¬ 
τουργίας ραδιοφωνικού σταθμού. Στο δεύτερο στάδιο, 
το ΕΣΡ αξιολογεί συγκριτικά τις αιτήσεις, για τις οποίες 
κατά το πρώτο στάδιο διατύπωσε θετική κρίση, και κα¬ 
ταρτίζει, εντός αποκλειστικής προθεσμίας δύο (2) μηνών, 
βαθμολογικό πίνακα αξιολόγησης των αιτήσεων, σύμφω¬ 
να με το σύστημα βαθμολόγησης με μόρια που προβλέ- 
πεται στο άρθρο 7 παρ. 6 του ν. 2328/1995. Στον πίνακα 
αυτό, δεν θα συμπεριληφθούν αιτήσεις για τις οποίες δεν 
έχει εκδοθεί θετική βεβαίωση για την επάρκεια της τεχνι¬ 
κής μελέτης από τις υπηρεσίες του Υπουργείου Μεταφο¬ 
ρών και Επικοινωνιών. Η συγκριτική αξιολόγηση διενερ- 
γείται βάσει των δικαιολογητικών και λοιπών στοιχείων 
που περιέχονται στον υποφάκελο 3. Ο βαθμολογικός πί¬ 
νακας μαζί με την απόφαση που εκδόθηκε κατά το πρώτο 
στάδιο της διαδικασίας, διαβιβάζονται, με πλήρη και ειδι¬ 
κή αιτιολογία, στον Υπουργό Τύπου και ΜΜΕ, ο οποίος 
ασκεί έλεγχο νομιμότητας και εκδίδει τις άδειες ίδρυσης 
και λειτουργίας ραδιοφωνικών σταθμώνγιατο Ν. Αττικής, 
σύμφωνα με την ισχύουσα νομοθεσία. Στις άδειες περιέ- 
χονται οι προβλεπόμενοι στην κείμενη νομοθεσία όροι και 
στοιχεία και προσδιορίζονται οι χρησιμοποιούμενες, κατ’ 
αποκλειστικότητα ή από κοινού με άλλους αδειούχους 
από κάθε αδειούχο σταθμό συχνότητες. 

6. Ο προσδιορισμός του συγκεκριμένου διαύλου που 
διατίθεται σε κάθε ραδιοφωνικό σταθμό διενεργείται, κα¬ 
τά τη διαδικασία χορήγησης των σχετικών αδειών, σύμ¬ 
φωνα με το άρθρο 7 του ν. 2328/1995, με βάση τη σειρά 
κατάταξης των αιτούντων στον βαθμολογικό πίνακα που 


καταρτίζει το Εθνικό Συμβούλιο Ραδιοτηλεόρασης και τις 
σχετικές δηλώσεις προτίμησης που υπέβαλαν με την αί¬ 
τησή τους οι επιλεγέντες υποψήφιοι. 

7. Η απόφαση του Υπουργού Τύπου και ΜΜΕ, με την 
οποία θα χορηγηθούν οι προκηρυσσόμενες άδειες θα δη- 
μοσιευθεί στην Εφημερίδα της Κυβέρνησης. 

Ε. Τελικές Διατάξεις 

1. Οι αιτούντες οφείλουν να καταβάλουν για την εξέτα¬ 
ση του φακέλου της αίτησής τους τέλη υπέρ του Δημοσί¬ 
ου ύψους επτά εκατομμυρίων (7.000.000) δραχμών. Αίτη¬ 
ση που δεν συνοδεύεται από το αντίστοιχο τριπλότυπο 
καταβολής στο Δημόσιο Ταμείο, δεν γίνεται δεκτή. 

2. Τα απαιτούμενα από την παρούσα προκήρυξη δικαι- 
ολογητικά και άλλα νομιμοποιητικά έγγραφα κατατίθε¬ 
νται στο πρωτότυπο ή σε επίσημο αντίγραφο (επικυρω¬ 
μένο από δικηγόρο ή χορηγούμενο από την οικεία δημό¬ 
σια αρχή). 

3. Όλα τα έγγραφα που υποβάλλονται στο όνομα νομι¬ 
κού προσώπου, υπογράφονται από το νόμιμο εκπρόσωπό 
του. Για την υποβολή της αίτησης απαιτείται ειδική από¬ 
φαση του αρμόδιου κατά νόμο οργάνου ή χορήγηση ειδι¬ 
κού πληρεξουσίου. 

4. Όπου στηνπαρούσααναφέρεταΤ'υπεύθυνη δήλωση" 
νοείται η δήλωση του άρθρ. 8 του ν. 1599/1986, Υπεύθυ¬ 
νες δηλώσεις δεν θα λαμβάνονται υπόψη, παρά μόνο θε¬ 
ωρημένες για το γνήσιο της υπογραφής από τις αρμόδιες 
αρχές. 

5. Συμπλήρωση τυχόν ελλείψεωντων φακέλων δεν είναι 
δυνατή μετά την παρέλευση της προθεσμίας υποβολής 
των αιτήσεων, με την επιφύλαξη της εφαρμογής του άρ¬ 
θρου 19 παρ. 1 του ν. 2644/1998. 

6. Οι αιτούντες που έχουν ήδη υποβάλει τα προβλεπό- 
μενα στην παρούσα προκήρυξη δικαιολογητικά, στοιχεία 
ή μελέτες, στο πλαίσιο άλλης διαγωνιστικής διαδικασίας, 
δεν απαλλάσσονται της υποχρέωσης επανυποβολής 
τους. 

7. Αιτήσεις φυσικών ή νομικών προσώπων, τα οποία κα¬ 
τά τη διάρκεια της παρούσας διαδικασίας αποκτούν 
άδεια λειτουργίας ραδιοφωνικού σταθμού ή συμμετέ¬ 
χουν σε νομικά πρόσωπα ή κοινοπραξίες που αποκτούν 
τέτοια άδεια, κ.ο.κ. απορρίπτονται αυτοδικαίως. 

ΣΤ. Η παρούσα προκήρυξη θα δημοσιευθεί στην Εφη¬ 
μερίδα της Κυβερνήσεως. 

Αθήνα, 21 Φεβρουάριου 2001 

ο ΥΠΟΥΡΓΟΣ 

ΔΗΜΗΤΡΗΣ ΡΕΠΠΑΣ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 

5225 761 - 5230 841 
5225 713 - 5249 547 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

(031)423 956 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 638 109 -110 

Φωτοαντίγραφα παλαιών Φ.Ε.Κ. 

5248 141 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Βιβλιοθήκη παλαιών Φ.Ε.Κ. 

5248 188 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Οδηγίες για δημοσιεύματα Α.Ε. - Ε.Π.Ε. 

Εγγραφή Συνδρομητών Φ.Ε.Κ. και 

5248 785 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 

(041) 597449 
(0661) 89 127/89 120 

αποστολή Φ.Ε.Κ. 

5248 320 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή 

• Για τα ΦΕΚ από 1 μέχρι 24 σελίδες 300 δρχ. (0,88 θιιιό) 

• Για τα ΦΕΚ από 24 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. 
ανά δσέλιδο ή μέρος αυτού. 


Σε μορφή Οϋ: 



Τεύχος 

ΔΡΧ. 

ευπο 

Α' 

60.000 

176,08 

Β' 

70.000 

205,43 

Δ' 

50.000 

146,74 

Α.Ε. - Ε.Π.Ε. (μηνιαίο) 

20.000 

58,69 

Α', Β', Δ' (τριμηνιαίο) 

30.000 

88,04 


Η τιμή των ΟΩβ παρελθόντων ετών προσαυξάνεται κατά 2.000 δρχ. (5,87 βυΐΌ) ανά έτος παλαιότητας. 
Η τιμή διάθεσης φωτοαντιγράφων ΦΕΚ 50 δρχ. (0,15 θυτο) ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή Από το ΙηΙειτιεί 

Τεύχος Κ.Α.Ε. Προϋπολογισμού Κ.Α.Ε. εσόδου Κ.Α.Ε. Προϋπολογισμού Κ.Α.Ε. εσόδου 

2531_υπέρ ΤΑΠΕΤ 3512_2531_υπέρ ΤΑΠΕΤ 3512 



δρχ- 

βυτο 

δρχ- 

Θυτο 

δρχ- 

θυτο 

δρχ- 

θυτο 

Α' (Νόμοι, Π.Δ., Συμβάσεις κ.τ.λ.) 

70.000 

205,43 

3.500 

10,27 

60.000 

176,08 

3.000 

8,80 

Β' (Υπουργικές αποφάσεις κ.τ.λ.) 

100.000 

293,47 

5.000 

14,67 

70.000 

205,43 

3.500 

10,27 

Γ' (Διορισμοί, απολύσεις κ.λπ. Δημ. Υπαλλήλων) 

20.000 

58,69 

1.000 

2,93 

ΔΩΡΕΑΝ 

- 

- 

Δ' (Απαλλοτριώσεις, πολεοδομία κ.τ.λ.) 

100.000 

293,47 

5.000 

14,67 

50.000 

146,74 

2.500 

7,34 

Αναπτυξιακών Πράξεων (Τ.Α.Π.Σ.) 

50.000 

146,74 

2.500 

7,34 

30.000 

88,04 

1.500 

4,40 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

20.000 

58,69 

1.000 

2,93 

ΔΩΡΕΑΝ 

- 

- 

Παράρτημα (Προκηρύξεις θέσεωνΔΕΠ κ.τ.λ.) 

10.000 

29,35 

500 

1,47 

ΔΩΡΕΑΝ 

- 

- 

Δελτίο Βιομηχανικής Ιδιοκτησίας (Δ.Ε.Β.Ι.) 

20.000 

58,69 

1.000 

2,93 

10.000 

29,35 

500 

1,47 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

- 

ΔΩΡΕΑΝ 

- 

- 

Προκηρύξεων Α.Σ.Ε. Π. 

30.000 

88,04 

1.500 

4,40 

10.000 

29,35 

500 

1,47 

Ανωνύμων Εταιρειών & Ε.Π.Ε. 

700.000 

2.054,29 

35.000 

102,71 

200.000 

586,94 

10.000 

29,35 

Διακηρύξεων Δημοσίων Συμβάσεων (Δ.Δ.Σ.) 

70.000 

205,43 

3.500 

10,27 

30.000 

88,04 

1.500 

4,40 


Το κόστος για την ηλεκτρονική μορφή πρόσβασης σε προηγούμενα έτη προσαυξάνεται κατά 2.000 δρχ. (5,87 θυτο) ανά έτος παλαιότητας. 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φρο¬ 
ντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίβιτιβΐ, με την καταβολή των αντί¬ 
στοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


























